ai4bharat/Pralekha huggingface dataset:
अवजड उद्योग मंत्रालय
केंद्रीय सार्वजनिक आस्थापनांची उलाढाल, कार्यक्षमता आणि नफा वाढवण्यासाठी केंद्र सरकारचे प्रयत्न: प्रकाश जावडेकर
नवी दिल्ली, 30 सप्टेंबर 2020
सध्याच्या कोविड आजाराच्या काळात, केंद्रीय सार्वजनिक आस्थापनांनी पार पाडलेल्या भूमिकेचे कौतुक करत, केंद्रीय अवजड उद्योग आणि सार्वजनिक आस्थापना विभागाचे मंत्री प्रकाश जावडेकर यांनी म्हटले आहे, की, “या सार्वजनिक आस्थापना देशासाठी अभिमानाची बाब असून, त्यांची कार्यक्षमता, उलाढाल आणि नफा मिळवण्याची क्षमता वाढवण्यासाठी, सरकार प्रयत्न करत आहे.
जावडेकर आणि या खात्याचे राज्यमंत्री अर्जुन राम मेघवाल यांच्या हस्ते आज, “आत्मनिर्भर, स्वयं-पुनरुत्थान आणि कणखर भारत” या शीर्षकाच्या पुस्तकाचे प्रदर्शन झाले, त्यावेळी ते बोलत होते. या सार्वजनिक आस्थापनांनी कोविडच्या काळात दिलेल्या योगदानाविषयी हे माहिती संकलन आहे. 
सार्वजनिक आस्थापनांनी कोविडच्या काळात केलेल्या कामांचे जावडेकर यांनी कौतुक केले. “कोविडच्या काळात, वीजपुरवठा 99 टक्के होता, 24,000 गॅस सिलेंडर वितरक, 71,000 किरकोळ दुकाने सुरु होती, 6,500 एसकेओ डीलर्स सतत लोकांची सेवा करण्यास तत्पर आणि उपलब्ध होते” असं जावडेकर म्हणाले.
या संकटकाळातही, वस्तूंची वाहतूक 100 टक्के आणि वस्तूंचे उत्पादन देखील 100 टक्के ठेवल्याबद्दल देखील त्यांनी या सार्वजनिक आस्थापनांचे कौतुक केले. “या काळात सुमारे 71 कोटी सिलेंडर्सचा पुरवठा करण्यात आला, तेल विपणन कंपन्यांनी ग्राहकांना एप्रिल ते जून या काळात 21 कोटी मोफत गॅस सिलेंडर रिफील केले, त्याशिवाय 13,000 कोटी रुपयांची आर्थिक मदतही केली.’ असे जावडेकर म्हणाले. 33 दशलक्ष मेट्रिक टन मालाची वाहतूक करण्यात आली. आणि केंद्रीय सार्वजनिक कंपन्यांनी विविध ठिकाणी कोविड रुग्णांवर उपचारासाठी 201 रुग्णालयांमध्ये सुमारे 11,000 खाटा देखील दिल्या, असेही जावडेकर म्हणाले.
सध्या जेव्हा देशात सगळ्या गोष्टी हळुहळू पूर्ववत सुरु करण्याची प्रक्रिया सुरु आहे आणि आपण ‘आत्मनिर्भर भारताकडे वाटचाल करतो आहोत, अशावेळी सार्वजनिक कंपन्यांचे महत्व अधिकच वाढले असून, या कंपन्यांनी आपली 90 टक्के क्षमतेने उत्पादन सुरु केल्याबद्दल त्यांनी आनंद व्यक्त केला.
“आज देशभरात, 249 केंद्रीय सार्वजनिक आस्थापना कार्यरत असून त्यांची वार्षिक उलाढाल, 25 लाख कोटींपेक्षा अधिक आहे. तसेच त्यांचा निव्वळ नफा, 1.75 लाख कोटी इतका आहे, त्यांचे लाभांश, व्याज, कर आणि जीएसटी या सगळ्या मार्फत या कंपन्या 3.62 लाख करोड रुपये अदा करतात, आणि दरवर्षी कॉर्पोरेट सामाजिक जबाबदारीच्या रूपाने 3,500 कोटी रुपये सामाजिक कार्यांसाठी खर्च करत असतात” अशी माहिती जावडेकर यांनी दिली.
M.Chopade/R.Aghor/ P.Malandkar
(Visitor Counter : 121
श्रम आणि रोजगार मंत्रालय
एल अँड टी लिमिटेडचे मुख्य कार्यकारी अधिकारी आणि व्यवस्थापकीय संचालक एस.एन.सुब्रह्मण्यन यांची राष्ट्रीय सुरक्षा परिषदेचे अध्यक्ष म्हणून नियुक्ती
नवी दिल्ली, 4 फेब्रुवारी 2021
कामगार आणि रोजगार मंत्रालयाने,एल अँड टी लिमिटेडचे मुख्य कार्यकारी अधिकारी आणि व्यवस्थापकीय संचालक, एस.एन.सुब्रह्मण्यन यांना तीन वर्षांच्या कालावधीसाठी राष्ट्रीय सुरक्षा परिषदेचे अध्यक्ष म्हणून नियुक्त केले आहे. सुब्रह्मण्यन हे प्रख्यात अभियंता आहेत ज्यांनी अनेक वर्षांपासून एल अँड टीच्या पायाभूत सुविधांच्या व्यवसायाचे नेतृत्व केले आहे आणि कंपनीला देशातील सर्वात मोठी बांधकाम कंपनी म्हणून तसेच जगातील 14 व्या स्थानावर आणून नावारूपाला आणले आहे. एल अँड टी ही देशातील सर्वात मोठ्या अभियांत्रिकी कंपन्यांपैकी एक आहे जी अभियांत्रिकी, संरक्षण, जहाज इमारत इत्यादींमध्ये कार्यरत आहे.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
संरक्षण मंत्रालय
देशसेवेच्या गौरवास्पद 32 वर्षांनंतर आयएनएस खुकरी सेवेतून निवृत्त
स्वदेशी बनावटीची पहिली क्षेपणास्त्र युद्धनौका आय एन एस खुकरी आज देशसेवेच्या गौरवास्पद 32 वर्षांनंतर 23 डिसेंबर 2021 ला सेवेतून निवृत्त झाली. विशाखापट्टणम इथे झालेल्या या कार्यक्रमात खुकरीवरचा राष्ट्रीय ध्वज, नौदल एनसाईन आणि डीकमिशनिंग पॅनेट सूर्यास्ताला खाली झुकवून निरोप देण्यात आला. पूर्व नौदल कमांडचे कमांडिंग इन चीफ फ्लॅग ऑफिसर व्हाईस एडमिरल बिश्वजीत दासगुप्ता या कार्यक्रमाला प्रमुख पाहुणे म्हणून उपस्थित होते. जहाजाचे विद्यमान आणि निवृत्त माजी कमांडिंग अधिकारी यावेळी उपस्थित होते.
23 ऑगस्ट 1989 ला माझगाव गोदीने याची बांधणी केली होती. पश्चिम आणि पूर्व ताफ्याचा ती भाग होती. तत्कालीन संरक्षण मंत्री, कृष्णचंद्र पंत आणि दिवंगत कॅप्टन महेंद्रनाथ मुल्ला यांच्या पत्नी सुधा मुल्ला यांनी मुंबईत या नौकेचा सेवेत समावेश केला. कमांडर संजीव भसीन  याचे पहिले कमांडिंग अधिकारी होते.
आपल्या सेवा काळात आयएनएस खुकरीवर 28 कमांडिंग अधिकारी होते आणि तिने 6,44,897 सागरी मैलांचा प्रवास केला.
भारतीय लष्कराच्या गोरखा ब्रिगेडशी ही नौका संलग्न होती. गोरखा ब्रिगेडचे अध्यक्ष लेफ्टनंट जनरल अनंत नारायणन या कार्यक्रमाला उपस्थित होते.
पंतप्रधान कार्यालय
पंतप्रधानांनी केले 17 व्या असियान भारत शिखर परिषदेला संबोधित
पंतप्रधान नरेंद्र मोदी यांनी परिषदेचे सध्याचे अध्यक्ष व्हिएतनामचे पंतप्रधान एच ई न्यूगन झ्यून फ्यूक यांच्या आमंत्रणावरून आज 17 व्या असियान भारत शिखर परिषदेत भाग घेतला. आभासी पद्धतीने भरलेल्या या परिषदेत दहा सभासद देशांनी भाग घेतला.
या शिखर परिषदेत बोलताना पंतप्रधानांनी भारताच्या Act East धोरणात असियन देशांना असलेले केंद्रस्थान अधोरेखीत केले. एकसंध, जबाबदार आणि समृद्ध असियान ही भारताच्या इंडो पॅसिफिक धोरणाचा केंद्रस्थानी आहे. याशिवाय भारत सेक्युरिटी अँड ग्रोथ फोर ऑल इन द रीजन . यातही सहभागी आहे. पंतप्रधानांनी मुक्त, खुला आणि नियमबद्ध इंडो-पॅसिफिक सागरी भाग राखण्यासाठी या भागात भारताचे अभिसरण बळकट करण्याचे महत्व विषद केले. त्यांनी सर्व असियान राष्ट्रांना सहकार्याच्या मार्गाने भारताच्या इंडो-पॅसिफिक ओशन ईनिशिएटीव  चे आधारस्तंभ बनण्याचे आवाहन केले.
कोविड-19 बाबतीत आंतरराष्ट्रीय समुदायाला भारताचा प्रतिसाद आणि मोठ्या प्रमाणावरील सहाय्य यावर पंतप्रधानांनी जोर दिला आणि या महामारीशी लढा देण्याच्या असियानच्या मनसुब्याचे स्वागत केले. ‘कोविड-19 आसियन रिस्पॉन्स निधी’त दहा लाख अमेरिकी डॉलरचा सहभाग पंतप्रधानांनी जाहीर केला.
पंतप्रधानांनी असियन आणि भारत यामधील थेट तसेच डिजिटल संबधांचे महत्व अधोरेखित केले आणि असियन कनेक्टीविटीसाठी एक अब्ज अमेरिकन डॉलरची वित्तीय मदत देण्याच्या प्रस्तावाचा पुनरुच्चार केला.
या क्षेत्रात शांतता आणि स्थैर्य नांदावे यासाठी भारत देत असलेल्या योगदानाचा सर्व आसियन नेत्यांनी उल्लेख केला तसेच असियनमधील भारताच्य़ा केंद्रस्थानाचे स्वागत केले. असियन –भारत कृती धोरण 2021 ते 2025 याच्या स्वीकाराचेही सर्व आसियन नेत्यांनी स्वागत केले.
दक्षिण चीन सागरी भाग आणि दहशतवाद यासह सर्वसाधारण स्थानिक व आंतरराष्ट्रीय बाबींचाही चर्चेत समावेश होता. आंतरराष्ट्रीय कायद्याचे विशेषतः UNCLOSचे पालन करत नियमाधारित सीमांचे महत्व आणि त्याला चालना याचे महत्व दोन्ही बाजूनी मान्य केले.
दक्षिण चीन सागरी भागात शांतता, स्थैर्य, सुरक्षितता आणि संरक्षण राखणे तसेच सागरी वाहतूक व उड्डाणाचे स्वातंत्र्य यांना चालना याची सर्वच नेत्यांनी हमी दिली.
U.Ujgare/V.Sahajrao/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 70.75 Cr. vaccine doses have been administered so far under Nationwide Vaccination Drive
- 37,875new cases in the last 24 hours
- Active cases account for 1.18% of total cases
- India's Active caseload stands at 3,91,256
- Recovery Rate currently at 97.48%
- 39,114recoveries in the last 24 hours increases Total Recoveries to 3,22,64,051
- Weekly Positivity Rate  less than 3% for last 75 days
- Daily positivity rate reported to be 2.16%less than 3% for last 9 days
- 53.49 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 8 सप्टेंबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त अहवालानुसार देशात कोविड-19 प्रतिबंधक लसीकरणाअंतर्गत गेल्या 24 तासात 78,47,625 मात्रा देण्यात आल्यामुळे एकूण मात्रांची संख्या 70.75 कोटी  वर पोहचली आहे. एकूण 72, 81,305 सत्रांच्या माध्यमातून या मात्रा देण्यात आल्या आहेत. केंद्र सरकार कोविड-19 लसीकरणाची व्याप्ती वाढवण्यासाठी आणि देशभरात त्याचा विस्तार करण्यासाठी वचनबद्ध आहे.
गेल्या 24 तासांत 39,114 रूग्ण बरे झाल्यामुळे बरे झालेल्या रुग्णांची  एकूण संख्या 3, 22, 64,051 वर गेली आहे. परिणामी, भारताचा रुग्ण बरे होण्याचा दर 97.48% झाला आहे.
सलग 73 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 37,875 नव्या रुग्णांची नोंद झाली. देशात उपचाराधीन रुग्णांची संख्या 3, 91, 256. असून एकूण बाधित रुग्णांच्या 1.18% आहे.
कोविड-19 चाचण्या करण्याच्या क्षमतेत वाढ सुरु असून देशात गेल्या 24 तासात 17, 53, 745 चाचण्या करण्यात आल्या. देशाने आतापर्यंत 53.49 कोटीहून अधिक  चाचण्या केल्या आहेत. देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.49% असून गेले 75 दिवस 3% पेक्षा कमी आहे. दैनंदिन पॉझीटीव्हिटी दर 2.16 % असून हा दर गेले 9 दिवस 3% पेक्षा कमी तर गेले 93 दिवस 5% पेक्षा कमी आहे.
इतर अपडेट्स :
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
राष्ट्रपती कार्यालय
चार देशांच्या राजदूतांनी व्हिडिओ कॉन्फरन्सच्या माध्यमातून राष्ट्रपतींना परिचय - पत्र सादर केली
नवी दिल्ली, 6 जुलै 2021
राष्ट्रपती राम नाथ कोविंद यांनी आज  एका आभासी समारंभात कोलंबिया प्रजासत्ताक, उरुग्वे, जमैका आणि आर्मेनिया प्रजासत्ताकचे राजदूत / उच्चायुक्त यांची परिचय - पत्र स्वीकारली. पुढील राजदूत/उच्चायुक्तांनी परिचय - पत्र सादर केली -
1. महामहिम मारियाना पचेको मोंटेस, कोलंबियाच्या राजदूत
2. महामहिम अल्बर्टो एंटोनियो गुआनी अमरिला, उरुग्वेचे राजदूत
3. महामहिम जेसन कीट्स मैथ्यू हॉल, जमैकाचे उच्चायुक्त
4. महामहिम यूरी बाबाखानयन, आर्मेनियाचे राजदूत
यावेळी बोलताना राष्ट्रपतींनी त्यांच्या नियुक्तीबद्दल राजदूतांना शुभेच्छा दिल्या. ते म्हणाले की, भारताचे सर्व देशांशी मैत्रीपूर्ण संबंध आहेत आणि आमचे संबंध शांतता व समृद्धीच्या समान दृष्टिकोनातून खोलवर रुजले आहेत.
राष्ट्रपती कोविंद यांनी नमूद केले की सामूहिक आरोग्य व आर्थिक कल्याण सुनिश्चित करण्यासाठी कोविड -19 रोगाला निर्णायक व समन्वित प्रतिसाद देण्याच्या जागतिक प्रयत्नात भारत आघाडीवर आहे. ते पुढे म्हणाले की, ‘फार्मसी ऑफ द वर्ल्ड’ म्हणून भारताने कोविडविरूद्धच्या जागतिक लढाईत अनेक देशांना आवश्यक औषधे आणि उपकरणे पुरवून मदत केली आहे.
राजदूतांनी /उच्चायुक्तांनी आपापल्या नेत्यांच्या वतीने शुभेच्छा दिल्या आणि भारताशी असलेले संबंध दृढ करण्यासाठी काम करण्याच्या बांधिलकीचा पुनरुच्चार केला.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
राष्ट्रपती कार्यालय
वृत्त निवेदन
नवी दिल्ली, 1 सप्टेंबर 2019
माननीय राष्ट्रपती यांनी केलेल्या नवीन नियुक्ती आणि काही बदलांची माहिती पुढीलप्रमाणे आहे -
- हिमाचल प्रदेशचे राज्यपाल कलराज मिश्रा यांची बदली करण्यात आली असून त्यांची राजस्थानचे राज्यपाल म्हणून नियुक्ती करण्यात आली आहे.
- महाराष्ट्राचे राज्यपाल म्हणून भगतसिंह कोश्यारी यांची नियुक्ती करण्यात आली आहे.
- बंडारू दत्तात्रेय यांची हिमाचल प्रदेशचे राज्यपाल म्हणून नियुक्ती करण्यात आली आहे.
- अरिफ मोहम्मद खान यांची केरळचे राज्यपाल म्हणून नियुक्ती करण्यात आली आहे.
- डॉ. तामिळीसाई सौंदराराजन यांची तेलंगणाचे राज्यपाल म्हणून नियुक्ती करण्यात आली आहे.
उपरोक्त नियुक्ती संबंधित मान्यवर त्या पदाचा आणि कार्यालयाचा कार्यभार स्वीकारतील, त्या तारखेपासून ग्राह्य धरण्यात येणार आहेत.
(D.Wankhede/S.Bedekar/D.Rane
ऊर्जा मंत्रालय
ऊर्जा उपकरणे उत्पादन योजना
ऊर्जा व नवीकरणीय ऊर्जा उपकरणांसंदर्भात आयातीवरील अवलंबित्व कमी करण्यासाठी आणि आत्मनिर्भर भारत उपक्रमास चालना देण्यासाठी “ऊर्जा व नवीकरणीय ऊर्जा उपकरणांसाठी उत्पादन क्षेत्रे स्थापन करण्याची योजना” प्रस्तावित आहे.
तीन वर्षांच्या कालावधीत तीन उत्पादन क्षेत्रं उभारण्याचा प्रस्ताव आहे. सामान्य पायाभूत सुविधा  आणि सामान्य चाचणी सुविधा  स्थापित करण्याच्या उद्देशाने या उत्पादन क्षेत्रांना सहाय्य दिले जाईल. या उत्पादन क्षेत्रांसाठी निवड निकष अद्याप निश्चित झालेले नाहीत.
केंद्रीय ऊर्जा व नवीन आणि नवीकरणीय ऊर्जामंत्री आर. के. सिंह यांनी आज राज्यसभेत लेखी उत्तरात ही माहिती दिली.
पंतप्रधान कार्यालय
दुसऱ्या भारत-ऑस्ट्रेलिया आभासी शिखर परिषदेत पंतप्रधान नरेंद्र मोदी यांचे प्रारंभिक भाषण
नवी दिल्ली, 21 मार्च 2022
माझे प्रिय मित्र स्कॉट, नमस्कार!
होळीच्या सणासाठी आणि निवडणुकीतील विजयासाठी तुम्ही दिलेल्या शुभेच्छांबद्दल मी तुमचा आभारी आहे.
क्वीन्सलँड आणि न्यू साउथ वेल्समधील पुरामुळे झालेल्या जीवित आणि वित्तीय हानीबद्दल मी सर्व भारतीयांच्या वतीने शोक व्यक्त करतो.
आपल्या मागील आभासी शिखर परिषदे दरम्यान, आपण आपले संबंध सर्वसमावेशक धोरणात्मक भागीदारीपर्यंत उंचावले. आणि मला आनंद आहे की, आज आपण दोन्ही देशांदरम्यान वार्षिक शिखर परिषदेची यंत्रणा स्थापन करत आहोत. यामुळे आपल्या संबंधांच्या नियमित आढाव्याची रचनात्मक यंत्रणा तयार होऊ शकेल.
महामहीम,
गेल्या काही वर्षांत आमच्या संबंधांमध्ये उल्लेखनीय प्रगती झाली आहे. व्यापार आणि गुंतवणूक, संरक्षण आणि सुरक्षा, शिक्षण आणि नवसंशोधन , विज्ञान आणि तंत्रज्ञान या सर्व क्षेत्रांमध्ये आपले निकटचे सहकार्य आहे. महत्वपूर्ण खनिजे, जल व्यवस्थापन, नवीकरणीय ऊर्जा आणि कोविड-19 संशोधन यासारख्या इतर अनेक क्षेत्रांमध्ये आपले सहकार्य वेगाने वाढले आहे.
बंगळुरूमध्ये महत्वाच्या आणि उदयोन्मुख तंत्रज्ञान धोरणासाठी सर्वोत्कृष्ट केंद्र स्थापनेच्या घोषणेचे मी मनापासून स्वागत करतो. सायबर तसेच महत्वपूर्ण आणि उदयोन्मुख तंत्रज्ञानामध्ये आपल्यात चांगले सहकार्य असणे अत्यावश्यक आहे. या उदयोन्मुख तंत्रज्ञानामध्ये योग्य जागतिक मानकांचा अवलंब ही आपल्यासारख्या समान तत्वे असलेल्या देशांची जबाबदारी आहे.
महामहीम,
आपला सर्वसमावेशक आर्थिक सहकार्य करार - "CECA", यावर, तुम्ही म्हटल्याप्रमाणे, मला देखील सांगायचे आहे की फार कमी कालावधीत उल्लेखनीय प्रगती झाली आहे. उर्वरित मुद्द्यांवरही लवकरच सहमती होईल, असा मला विश्वास आहे. "CECA" लवकर पूर्ण होणे हे आपले आर्थिक संबंध, आर्थिक पुनरुज्जीवन आणि आर्थिक सुरक्षेसाठी महत्त्वपूर्ण ठरेल.
क्वाडमध्येही आपल्यात चांगले सहकार्य आहे. आपले सहकार्य खुल्या , मुक्त आणि सर्वसमावेशक हिंद-प्रशांत क्षेत्रासाठी आपली वचनबद्धता दर्शवते. प्रादेशिक आणि जागतिक स्थैर्यासाठी क्वाडचे यश अत्यंत महत्त्वाचे आहे.
महामहीम,
प्राचीन भारतीय कलाकृती परत करण्यासाठी पुढाकार घेतल्याबद्दल मी विशेषतः तुमचे आभार मानू इच्छितो. आणि तुम्ही पाठवलेल्या कलाकृतींमध्ये राजस्थान, पश्चिम बंगाल, गुजरात, हिमाचल प्रदेश तसेच इतर अनेक भारतीय राज्यांमधून अवैधरित्या तस्करी केलेल्या शेकडो वर्षे जुन्या मूर्ती आणि चित्रांचा समावेश आहे. आणि यासाठी मी सर्व भारतीयांच्या वतीने तुमचे विशेष आभार मानतो. आता तुम्ही आम्हाला दिलेल्या सर्व मूर्ती आणि इतर कलाकृती त्यांच्या मूळ ठिकाणी परत पाठवल्या जातील. सर्व भारतीय नागरिकांच्या वतीने यासाठी मी पुन्हा एकदा तुमचे मनःपूर्वक आभार व्यक्त करतो
क्रिकेट विश्वचषक स्पर्धेत ऑस्ट्रेलियन महिला क्रिकेट संघाने केलेल्या उत्कृष्ट कामगिरीबद्दल तुमचे खूप खूप अभिनंदन. शनिवारच्या सामन्यात ऑस्ट्रेलियाने बाजी मारली असली तरी स्पर्धा अजून संपलेली नाही. दोन्ही देशांच्या संघांना माझ्या शुभेच्छा.
महामहीम,
पुन्हा एकदा, आज तुमच्यासोबत विचारांची देवाणघेवाण करण्याची संधी मिळाल्याबद्दल मी आनंद व्यक्त करतो.
आता मी माध्यमातील मित्रांचे आभार मानून या खुल्या सत्राचा शेवट करतो. यानंतर, काही क्षणांच्या विरामानंतर, मी पुढील विषयपत्रिकेवर माझे विचार मांडेन.
S.Patil /S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
केंद्रीय लोकसेवा आयोग
केंद्रीय लोक सेवा आयोग संयुक्त संरक्षण सेवा परीक्षा  2019 चा निकाल जाहीर
नवी दिल्ली, 25 नोव्हेंबर 2019
केंद्रीय लोक सेवा आयोगाने फेब्रुवारी 2019 मध्ये घेतलेल्या संयुक्त संरक्षण सेवा परीक्षा  2019 आणि संरक्षण मंत्रालयाच्या सेवा निवड मंडळाने घेतलेल्या मुलाखतीचा निकाल जाहीर झाला आहे. डेहराडूनमधील भारतीय थलसेना अकादमी, केरळमधल्या एझिमला येथील भारतीय नौदल अकादमी आणि हैदराबाद येथील हवाईदल अकादमी इथल्या प्रशिक्षण अभ्यासक्रमांच्या प्रवेशांसाठी ही परीक्षा होती. यासाठी 129  उमेदवार पात्र ठरले आहेत.
यादी तयार करताना वैद्यकीय परीक्षेचे निकाल विचारात घेण्यात आलेले नाहीत.
यूपीएससीच्या http://www.upsc.gov.in या संकेतस्थळावरही निकाल उपलब्ध होईल.
माहितीसाठी दूरध्वनी क्रमांक: 011-23385271/011-23381125/011-23098543 वर सकाळी 10 ते संध्याकाळी 5 वाजेपर्यंत उपलब्ध असते.
यादीसाठी इथे क्लिक करावे
B.Gokhale/S.Kakade/D.Rane
(Visitor Counter : 62
पंतप्रधान कार्यालय
त्रिपुराच्या स्थापना दिनानिमित्त पंतप्रधानांच्या शुभेच्छा
नवी दिल्ली, 21 जानेवारी 2020
पंतप्रधान नरेंद्र मोदी यांनी त्रिपुरातल्या नागरिकांना राज्याच्या स्थापना दिनानिमित्त शुभेच्छा दिल्या आहेत.
“त्रिपुराची परंपरा आणि राष्ट्रीय विकासातील योगदान याचा आम्हाला अभिमान आहे. इथले नागरिक मेहनती स्वभावाचे म्हणून ओळखले जातात. त्रिपुराच्या नागरिकांच्या समृद्धीसाठी आणि कल्याणासाठी मी प्रार्थना करतो;” असे ट्विट पंतप्रधानांनी केले आहे.
B.Gokhale/S.Kakade/P.Malandkar
(Visitor Counter : 52
पंतप्रधान कार्यालय
सेवेत कार्यरत असताना कर्तव्य बजावताना शहीद झालेल्या पोलिस कर्मचाऱ्यांना पोलीस स्मृती दिनानिमित्त पंतप्रधानांकडून श्रद्धांजली अर्पण
कर्तव्य बजावताना शहीद झालेल्या पोलिस कर्मचाऱ्यांना पंतप्रधान नरेंद्र मोदी यांनी श्रद्धांजली वाहिली आहे.
"कायदा आणि सुव्यवस्था राखण्यात आणि गरजेच्या प्रसंगी इतरांना मदत करण्यासाठी आपल्या पोलिस दलांनी केलेल्या उल्लेखनीय प्रयत्नांबद्दल पोलीस स्मृतिदिनानिमित्त मी कृतज्ञता व्यक्त करतो. कर्तव्य बजावताना शहीद झालेल्या सर्व पोलिस कर्मचाऱ्यांना मी श्रद्धांजली अर्पण करतो.”, असे पंतप्रधानांनी ट्विट संदेशात म्हंटले आहे.
अर्थ मंत्रालय
7,541 कोटी रुपयांच्या नियमितमासिक कर हस्तांतरणा व्यतिरिक्त केंद्र सरकारकडून राज्यांना आणखी कर हस्तांतरण म्हणून दोन हप्त्यांपोटी 95,082 कोटी रुपयांची रक्कम अदा
राज्य सरकारांची कराची तूट भरुन काढण्यासाठी 95,082 कोटी रुपयांची रक्कम हस्तांतरित
नवी दिल्ली, 23 नोव्हेंबर 2021
केंद्रीय अर्थमंत्री निर्मला सीतारामन यांनी 15 नोव्हेंबर 2021 रोजी राज्यांचे मुख्यमंत्री, अर्थमंत्री आणि केंद्रशासित प्रदेशांचे नायब राज्यपाल, यांच्यासोबत गुंतवणूक, पायाभूत सुविधा आणि विकासाबाबत झालेल्या बैठकीत वचन दिल्याप्रमाणे, आज केंद्र सरकारने राज्यांना कर नुकसान भरुन काढण्यासाठी, देय रकमेपैकी दोन हप्ते म्हणजेच- 95,082 कोटी रुपये आज हस्तांतरित केले आहेत. केंद्राकडून एरवी दिल्या जाणाऱ्या 47,541 कोटी रुपयांच्या नियमित मासिक हप्त्याव्यतिरिक्त ही अधिक रक्कम देण्यात आली आहे.
महाराष्ट्राला 6006.30 कोरी रुपये देण्यात आले आहेत.
केंद्राकडून जारी हप्त्यांपोटी झालेल्या निधीची राज्यनिहाय माहिती पुढीलप्रमाणे :
|
|
l. No.
|
|
State
|
|
Amount released

|
|
|
|
|
|
1
|
|
Andhra Pradesh
|
|
3847.96
|
|
|
|
2
|
|
Arunachal Pradesh
|
|
1670.58
|
|
|
|
3
|
|
Assam
|
|
2974.16
|
|
|
|
4
|
|
Bihar
|
|
9563.30
|
|
|
|
5
|
|
Chhattisgarh
|
|
3239.54
|
|
|
|
6
|
|
Goa
|
|
367.02
|
|
|
|
7
|
|
Gujarat
|
|
3306.94
|
|
|
|
8
|
|
Haryana
|
|
1039.24
|
|
|
|
9
|
|
Himachal Pradesh
|
|
789.16
|
|
|
|
10
|
|
Jharkhand
|
|
3144.34
|
|
|
|
11
|
|
Karnataka
|
|
3467.62
|
|
|
|
12
|
|
Kerala
|
|
1830.38
|
|
|
|
13
|
|
Madhya Pradesh
|
|
7463.92
|
|
|
|
14
|
|
Maharashtra
|
|
6006.30
|
|
|
|
15
|
|
Manipur
|
|
680.80
|
|
|
|
16
|
|
Meghalaya
|
|
729.28
|
|
|
|
17
|
|
Mizoram
|
|
475.42
|
|
|
|
18
|
|
Nagaland
|
|
541.02
|
|
|
|
19
|
|
Odisha
|
|
4305.32
|
|
|
|
20
|
|
Punjab
|
|
1718.16
|
|
|
|
21
|
|
Rajasthan
|
|
5729.64
|
|
|
|
22
|
|
Sikkim
|
|
368.94
|
|
|
|
23
|
|
Tamil Nadu
|
|
3878.38
|
|
|
|
24
|
|
Telangana
|
|
1998.62
|
|
|
|
25
|
|
Tripura
|
|
673.32
|
|
|
|
26
|
|
Uttar Pradesh
|
|
17056.66
|
|
|
|
27
|
|
Uttarakhand
|
|
1063.02
|
|
|
|
28
|
|
West Bengal
|
|
7152.96
|
|
|
|
|
|
TOTAL
|
|
95,082.00
|
|
State-wise distribution of Net Proceeds of Union Taxes and Duties for November 2021
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
राष्ट्रपती कार्यालय
राष्ट्रपतींच्या हस्ते ‘राष्ट्रीय ई-विधान एप्लिकेशनचे’ उद्घाटन
राष्ट्रपतींनी गुजरात विधानसभेला केले संबोधित
नवी दिल्ली, 13 सप्टेंबर 2023
गुजरातमधील गांधीनगर येथे आज  रोजी राष्ट्रपती द्रौपदी मुर्मू यांनी ‘राष्ट्रीय ई-विधान ऍप्लिकेशन ’चे  उद्घाटन केले आणि त्यांनी गुजरात विधानसभेला संबोधित केले.
1960 मध्ये गुजरात राज्याच्या स्थापनेपासून, गुजरात विधानसभेने नेहमीच समाजाच्या हितासाठी काम केले आहे, असे राष्ट्रपतींनी यावेळी बोलताना सांगितले. गुजरात विधानसभेने वेळोवेळी अनेक स्तुत्य पावले उचलली आहेत, असे त्या म्हणाल्या. आज झालेले ई-विधानचे उद्घाटन हे एक महत्त्वाचे पाऊल असून हे या सभागृहाचे डिजिटल सभागृहात रूपांतर करेल. राष्ट्रीय ई-विधान अॅप्लिकेशनच्या  माध्यमातून या सभागृहातील सदस्य हे संसद आणि देशातील इतर विधानसभांच्या सर्वोत्तम पद्धती शिकू शकतात आणि त्याचा अवलंब करू शकतात , असे त्यांनी सांगितले. "एक राष्ट्र एक एप्लिकेशन" या ध्येयाने प्रेरित असलेला हा उपक्रम, गुजरात विधानसभेच्या कामकाजात अधिक गती आणि पारदर्शकता आणेल आणि सभागृहाची संपूर्ण प्रक्रिया कागदविरहित राहिल्याने पर्यावरणाचेही रक्षण होईल, असा विश्वास राष्ट्रपतींनी व्यक्त केला.
जी 20 शिखर परिषदेदरम्यान जागतिक जैवइंधन आघाडीच्या स्थापनेचा संदर्भ देत राष्ट्रपती म्हणाल्या की, पर्यावरण संरक्षण आणि ऊर्जा क्षेत्रातील आत्मनिर्भरतेसाठी आंतरराष्ट्रीय सौर आघाडीनंतर भारताच्या नेतृत्वाखाली उचललेले हे आणखी एक महत्त्वाचे पाऊल आहे.
लोकांचे जीवन सुकर करण्यासाठी तंत्रज्ञान हे महत्त्वाचे साधन असून ई-विधान आमदारांना लोकांशी जोडलेले राहण्यास मदत करेल, असे राष्ट्रपती म्हणाल्या. संसदीय शिष्टाचार आणि प्रतिष्ठा राखून आमदार या सभागृहात लोककल्याणासाठी चर्चा करण्याचा नवा मापदंड प्रस्थापित करतील, अशी इच्छा राष्ट्रपतींनी व्यक्त केली.
राष्ट्रपतींचे भाषण वाचण्यासाठी कृपया येथे क्लिक करा.
S.Tupe/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
सामाजिक न्याय आणि सबलीकरण मंत्रालय
थावरचंद गेहलोत यांनी आभासी माध्यमातून 10,000 शब्दावलीच्या भारतीय सांकेतिक भाषा शब्दकोषाची 3 री आवृत्ती प्रकाशित केली
केंद्रीय सामाजिक न्याय आणि सबलीकरण मंत्री थावरचंद गहलोत यांनी आज एका आभासी कार्यक्रमात 10,000 शब्दावलीच्या  भारतीय सांकेतिक भाषा शब्दकोषाची 3 री आवृत्ती आज प्रकाशित केली. सामाजिक न्याय व सबलीकरण राज्यमंत्री कृष्ण पाल गुर्जर हे या कार्यक्रमाचे मुख्य अतिथी म्हणून उपस्थित होते. सामाजिक न्याय आणि सबलीकरण मंत्रालयाच्या, दिव्यांग व्यक्ती सबलीकरण विभागांतर्गत कार्यरत भारतीय सांकेतिक भाषा संशोधन व प्रशिक्षण केंद्र  या स्वायत्त संस्थेने हा शब्दकोश तयार केला आहे.
आता आयएसएल शब्दकोषाच्या तिसर्या आवृत्तीत दैनंदिन वापरातील शैक्षणिक, कायदेशीर ,प्रशासकीय, वैद्यकीय, तांत्रिक आणि कृषी संबंधित एकूण 10,000 शब्द आहेत. व्हिडिओंमध्ये चिन्ह, चिन्हासाठी इंग्रजी संज्ञा आणि जिथे आवश्यक आहे तिथे चित्रे आहेत. शब्दकोशात देशाच्या विविध भागांमध्ये वापरली जाणारी प्रादेशिक चिन्हे देखील आहेत.
केंद्र सरकार आपल्या देशातील दिव्यांगजनांच्या सर्वांगीण कल्याणासाठी पूर्णपणे कटिबद्ध आहे तसेच गेल्या सात वर्षांत दिव्यांगाजनांसाठी शैक्षणिक संस्थांमध्ये आणि नोकरीत राखीव जागा ठेवणे यासह अनेक नवीन योजना सुरू केल्या आहेत.
मंत्रिमंडळ
सोळावी लोकसभा विसर्जित करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 24 मे 2019
पंतप्रधान नरेंद्र मोदी यांच्या अध्यक्षतेखालील मंत्रिमंडळाच्या झालेल्या बैठकीत 16 वी लोकसभा विसर्जित करण्याच्या प्रस्तावाला मंजुरी देण्यात आली. हा प्रस्ताव आता राष्ट्रपतींकडे जाणार आहे. 16 व्या लोकसभेची स्थापना 18 मे 2014 रोजी करण्यात आली होती.
पार्श्वभूमी:-
भारतीय राज्यघटनेच्या कलम 83 नुसार लोकसभा वेळेआधी काही कारणाने विसर्जित झाली नसेल तर हिचा संपूर्ण कार्यकाळ पाच वर्षांचा असतो. 16 व्या लोकसभेची पहिली बैठक 4 जून 2014 ला झाली होती. त्या दिवशी सर्व सदस्यांना पद आणि गोपनीयतेची शपथ देण्यात आली. त्यामुळे या लोकसभेचा कार्यकाळ 3 जून 2019 ला संपणार आहे.
N.Sapre/R.Aghor/P.Malandkar
(Visitor Counter : 111
पंतप्रधान कार्यालय
पंडित मदनमोहन मालवीय यांच्या जयंतीनिमित्त पंतप्रधानांकडून आदरांजली
नवी दिल्ली, 25 डिसेंबर 2018
पंडित मदनमोहन मालवीय यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
''मदन मोहन मालवीय यांच्या जयंतीनिमित्त त्यांना आदरांजली. भारताचा स्वातंत्र्यलढा आणि शिक्षण क्षेत्रात त्यांनी दिलेले योगदान अविस्मरणीय आहे'' असे पंतप्रधानांनी म्हटले आहे.
B.Gokhale/S. Kakade/D. Rane
(Visitor Counter : 74